II. kvalitatívna trieda, resp. C. trieda vzniká pri výrobe drevených profilov vytrieďovaným nevhodných kusov, ktoré nespĺňajú kritériá I. triedy, resp. AB triedy. Tieto drevené profily sú označené a ďalej predávané so zníženou cenou. Profily s kvalitou II. triedy sú vhodné na nenáročné realizácie alebo do hospodárskych objektov, kde rozhoduje cena nad kvalitou. II. trieda sa dá charakterizovať chybami / poškodeniami ako príčernetá až príčervenalá farba, vypadnuté hrče, prípadne niečo vyštiepené alebo inak jemne poškodené. Pero-drážky aj napriek týmto chybám ostávajú funkčné, teda montáž nie je zníženou kvalitou obmedzená. Farebnosť je možné zakryť tmavším alebo bielym náterom.